Sumata, amyeḍres, d tamiḍrant tamynut deg uzɣan aseklan, temmal-d assaɣen izemren ad ilin gar yiḍrisen. Iḍrisen-agi i d-yennulfan mi ara ad ten-nɣer yella deg-sen d acu i dyessebganen tuɣalin n yiḍrisen-nni i yellan yakan uqbel. Aṭas n yimussnawen i ixedmen ɣef tmiḍrant-agi am M. Bakhtine, J. kristiva, M. Riffaterre d G. Genette1. Yal yiwen, yefka-d tiktiwin d tmuɣliwin yemxalafen, daymi llant aṭas n tbadutin. Iban-d yirem n umyeḍres deg useggas 1967. Ad d-nwali kra seg wayen i d-nnan ɣef tmiḍrant-agi s tewzel imi anadi-nneɣ ireṣṣa ugar ɣef wayen i yexdem G. Genette d wayen i d-yenna fell-as.